ai4bharat/Pralekha huggingface dataset:
دیہی ترقیات کی وزارت
دیہی ترقیات اورپنچایتی راج کے وزیر جناب نریندر سنگھ تومر نے ریاستوں نے کہا ہے کہ وہ کووڈ-19 سے متعلق تمام تر حفظ ما تقدم اقدامات پر عمل کرتے ہوئے روزگار کی بہم رسانی، دیہی ہاؤسنگ، بنیادی ڈھانچے کی ترقیات سے متعلق تمام اسکیموں کو سرگرمی کے ساتھ نافذ کریں اور دیہی روزی روٹی کو مستحکم بنائیں
ریاستوں کے دیہی ترقیات وزرا کے ساتھ ایک ویڈیو کانفرنس کے دوران خطاب کرتے ہوئے انہوں نے زور دے کر کہا کہ ایم جی این آر ای جی ایس کے تحت خصوصی توجہ آبی تحفظ، زیر زمین پانی کی بھرپائی اور آبپاشی کے کاموں پر مرکوز کی جانی چاہئے ، جس کا تعلق پی ایم جی ایس وائی سے ہے، توجہ منظورشدہ سڑکوں سے متعلق پروجیکٹوں کے سلسلے میں فوری طور پر کام دینے اور التوا میں پڑے سڑک پروجیکٹوں پر کام شروع
کرنے پر ہوگی
پی ایم اے وائی  کے تحت وزیر موصوف نے مطلع کیا کہ 2.21کروڑمکانات منظور کئے جا چکے ہیں، جن میں سے 1کروڑ 86ہزار مکانات پہلے ہی مکمل ہو چکے ہیں
نئی دہلی، 30اپریل2020،20؍اپریل 2020 سے ملک کے ایسے علاقوں میں ، جہاں کووڈ-19 کے لاحق ہونے کا کوئی معاملہ سامنے نہیں آیا ہے اور ان علاقوں کو حدبندی والے علاقوں سے علیحدہ رکھا گیا ہے، وہاں مہاتما گاندھی دیہی روزگار گارنٹی اسکیم ، پردھان منتری آواس یوجنا گرامین ، پردھان منتری گرام سڑک یوجنا اور نیشنل رورل لیولی ہوڈ مشن ، کے تحت کام شروع کیا جا سکتا ہے۔ دیہی ترقیات، پنچایتی راج اور کاشتکاروں کی فلاح و بہبود کے وزیر جناب نریندر سنگھ تومر اور دیہی ترقیات کی وزیر مملکت سادھوی نرنجن جیوتی نے ریاستوں اور مرکز کے زیر انتظام علاقوں کے دیہی ترقیات کے وزرا کے ساتھ آج 2گھنٹے تک چلنے والی ویڈیو کانفرنس کا اہتمام کیا۔
وزیر موصوف نے کہا کہ اگرچہ کووڈ-19 وبائی مرض نے جو چنوتی پیش کی ہے، وہ ازحد سنگین نوعیت کی چنوتی ہے، تاہم انہوں نے سامعین سے کہاکہ وہ اس چنوتی کو دیہی بنیادی ڈھانچے کو مستحکم بنانے، دیہی علاقوں میں روزگار کے مواقع بہم پہنچانے اور دیہی روزی روٹی میں تنوع پیدا کرنے کے ذریعے موقع میں بدل دیں۔
انہوں نے ریاستوں ؍ مرکز کے زیر انتظام علاقوں کو مطلع کیا کہ دیہی ترقیات کی وزارت نے رواں مالی سال کے دوران ان کے لئے پہلے ہی 36400کروڑروپے کی رقم جاری کر دی ہے۔ وزارت نے ایم جی این آر ای جی اے کے تحت 33300کروڑروپے جاری کئے ہیں، جن میں سے 20624کروڑ روپے گزشتہ برس کے اُجرتوں اور سازوسامان کے تمام بقایہ واجبات کے لئے فراہم کئے گئے ہیں۔ یہ منظور شدہ رقم ماہ جون 2020 تک ایم جی این آر جی ایس کے تحت عائد ہونے والے اخراجات کے لئے کافی ہوگی ۔ وزیر موصوف نے ریاستوں ؍ مرکز کے زیر انتظام علاقوں کو یقین دلایا کہ مختلف دیہی ترقیات پروگراموں کےلئے وافر مالی وسائل دستیاب ہیں۔
وزیر موصوف نے ریاستوں ؍مرکز کے زیر انتظام علاقوں سے گزارش کی ہے کہ وہ روزگار بہم پہنچانے والی دیہی ترقیاتی اسکیموں ، دیہی ہاؤزنگ، بنیادی ڈھانچہ ترقیات اور کووڈ-19 سے متعلق احتیاط مدنظررکھتے ہوئے دیہی روزی روٹی کو مستحکم بنانے کے سلسلے میں سرگرمی سے دیہی ترقیات اسکیمیں نافذ کریں۔
انہوں نے زور دے کر کہا کہ ایم جی این آر ای جی ایس کے تحت خصوصی توجہ آبی تحفظ، زمینی پانی کی بھرپائی اور آبپاشی کے کام پر مرکوز ہونی چاہئے اور یہ تمام امور جل شکتی کی وزارت اور آرضی وسائل کے محکمے کی اسکیموں کے ساتھ تال میل بنا کر انجام دیئے جانا چاہئے۔ اس سلسلے میں تفصیلی رہنما خطوط بھی جاری کئے گئے ہیں۔ انہوں نے ریاستوں ؍ مرکز کے زیر انتظام علاقوں کے وزرا اور افسران سے گزارش کی کہ وہ ضلعی سطح پر افسران کو ہدایت کریں تاکہ وہ اپنے طور پر متعلقہ محکموں اور دفاتر کے ساتھ مل کر اس طرح کے کاموں کی شناخت کر سکیں اور کام فوری طور پر شروع کر سکیں۔
۔۔۔۔۔۔۔۔۔۔۔
م ن۔ک ا۔
U- 2140
(Visitor Counter : 154
سائنس اور ٹیکنالوجی کی وزارت
بھارتی سائنس دانوں نے ایسے مادے دریافت کر لیے جو میکانیکی نقصان کو خود ٹھیک کرسکتے ہیں
نئی دہلی 24 جولائی 2021، جلد ہی ایک نیا مادہ خلائی طیاروں وغیرہ میں استعمال ہونے والے الیکٹرانک پرزوں کو نقصان پہنچنے پر انھیں اپنی خود مرمت کرنا ممکن بنا سکتا ہے۔ سائنس دانوں کے ذریعے حال ہی میں تیار کردہ مادے میکانیکی تصادم سے پیدا ہونے والے برقی چارج کی مدد سے اپنے نقصان کی مرمت کرسکتے ہیں۔
ہم روزانہ جو سازوسامان استعمال کرتے ہیں وہ اکثر میکانیکی نقصان کی وجہ سے خراب ہو جاتا ہے، جس کی وجہ سے ہمیں یا تو ان کی مرمت یا کروانی پڑتی ہے، انھیں بدل کر نیا سامان لینا پڑٹا ہے۔ اس سے آلات کی زندگی کم ہو جاتی ہے اور دیکھ بھال کی لاگت میں اضافہ ہوتا ہے۔ خلائی طیارے جیسے بہت سے معاملات میں مرمت کے لیے انسانوں کی موجودگی ممکن نہیں ہے۔
اس طرح کے تقاضوں کو مدنظر رکھتے ہوئے انڈین انسٹی ٹیوٹ آف سائنس ایجوکیشن اینڈ ریسرچ  کولکاتہ کے محققین نے آئی آئی ٹی کھڑگ پور کے ساتھ مل کر پیزوالیکٹرک سالماتی کرسٹل تیار کیے ہیں جو کسی بیرونی مداخلت کی مدد کے بغیر اپنے میکانیکی نقصان کو خود ہی ٹھیک کرسکتے ہیں۔ پیزوالیکٹرک کرسٹل مادوں کا ایک گروپ ہے جو میکانیکی اثر سے گزرنے پر بجلی پیدا کرتا ہے۔
سائنس دانوں کی تیار کردہ پیزوالیکٹرک سالماتی کو بائی پائرازول نامیاتی کرسٹل کہا جاتا ہے جو کسی بیرونی مداخلت کے بغیر میکانیکی ٹوٹ پھوٹ کے بعد خود مرمت کے ذریعے کسی مدد کے بغیر ملی سیکنڈ میں کرسٹلو گرافک درستی کے ساتھ دوبارہ جڑ جاتے ہیں۔
ان سالماتی ٹھوس مادوں میں میکانیکی اثر کی وجہ سے برقی چارجز پیدا کرنےکی منفرد صلاحیت کی بنا پر خراب حصے سے ٹوٹے ہوئے ٹکڑے بجلی کے چارجز پیداکرتےہیں، جس سے وہ خراب حصوں کے پاس واپس آجاتے ہیں اور خود کار طریقے سے ان کی مرمت کرتے ہیں۔ یہ تحقیق بھارت سرکار کے شعبہ سائنس و ٹکنالوجی کے ذریعے سی ایم ریڈی نیز سائنس اینڈ انجینیڑنگ ریسرچ بورڈ  کی گرانٹ سے ممکن ہوئی اور اسے حال ہی میں موقر سائنسی جریدے 'سائنس' میں شائع کیا گیا ہے۔
یہ طریقہ ابتدائی طور پر آئی آئی ایس ای آر کولکاتہ کی ٹیم نے پروفیسرسی ملا ریڈی کی قیادت میں تیار کیا تھا، جنھیں بھارت سرکار کے محکمہ سائنس و ٹیکنالوجی نے سورن جینتی فیلوشپ  دی تھی۔ آئی آئی ایس ای آر کولکتہ کی پروفیسر نرملا گھوش، جنھیں آپٹیکل پولرائزیشن میں سوسائٹی آف فوٹو آپٹیکل انسٹرومنٹیشن انجینئرز  جی جی اسٹوکس ایوارڈ 2021 سے نوازا گیا ہے، نے ایک جدید ترین پولرائزیشن خوردبینی نظام کا استعمال کیا جو خصوصی طور پر پیزوالیکٹرک نامیاتی کرسٹلز کی خصوصیت کو جانچنے اور پیمائش کرنے کے لیے ڈیزائن کیا گیا تھا۔ جو مادے مکمل طور پر مالیکیول یا آئن کے اندرونی طور پر موجود ہوتے ہیں،کرسٹل کہلاتےہیں۔ یہ قدرت میں وافر مقدار میں پائے جاتے ہیں۔
آئی آئی ٹی کھڑگ پور، پروفیسر بھانو بھوشن کھٹوا اور ڈاکٹر سمنت کرن کی ٹیم نے میکانیکی توانائی پیدا کرنے کی صلاحیت رکھنے والے آلات تیار کرنے کے لیے نئے مادوں کی کارکردگی کا مطالعہ کیا۔ نئے مادے کو ہائی اینڈ مائیکرو چپ، ہائی پریسیژن مکینیکل سینسر، ایکٹویٹرز، مائیکرو روبوٹکس میں استعمال کیا جاسکتا ہے۔ اس طرح کے مادے اور تحقیق اسمارٹ گیجٹس تیار کرسکتے ہیں جو مستقبل قریب میں خود ہی دراڑوں اور خراشوں کو ٹھیک کرسکتے ہیں۔
مزید معلومات کے لیے پروفیسر سی ملا ریڈی  اور پروفیسر نرملیا گھوش  سے رابطہ کیا جاسکتا ہے۔
وزیراعظم کا دفتر
اٹھارویں مشرقی ایشیاچوٹی کانفرنس میں وزیر اعظم کابیان
عالی جناب صدروِڈوڈو،
عالی جناب،
عالی مرتبت ،
نمسکار
"مشرقی ایشیاچوٹی کانفرنس " میں ایک بار پھر شرکت کرنا میرے لیے باعث مسرت ہے۔ میں صدر وِڈوڈو کو ان کی شاندار قیادت کے لیے دلی مبارکباد پیش کرتا ہوں۔ اس اجلاس میں ایک مبصر کے طور پر تیمور لیستے کے وزیر اعظم عالی مرتبت "سِناناگزماؤ" کا پرتپاک خیرمقدم کرتا ہوں۔ مشرقی ایشیا چوٹی کانفرنس ایک بہت اہم پلیٹ فارم ہے۔ یہ ہند-بحرالکاہل کے خطے میں اسٹریٹجک امور پر بات چیت اور تعاون کے لیے لیڈروں کی زیر قیادت واحد میکانزم ہے۔ یہ ایشیاکا اہم اعتماد سازی کا میکانزم بھی ہے۔ اور اس کی کامیابی کی کلید آسیان کی مرکزیت ہے۔
عالی مرتبت ، عالی جناب،
ہندوستان "انڈو پیسیفک پر آسیان آؤٹ لک" کی مکمل حمایت کرتا ہے۔ ہند بحرالکاہل کے لیے ہندوستان اور آسیان کے وژن میں ہم آہنگی ہے۔ یہ "انڈو پیسیفک اوشین انیشیٹو" کے نفاذ کے لیے ایک اہم پلیٹ فارم کے طور پر 'مشرقی ایشیا چوٹی کانفرنس' کی اہمیت کو واضح کرتا ہے۔ کواڈ کا مرکزی نقطہ آسیان ہے۔ کواڈ کا مثبت ایجنڈا آسیان کے مختلف میکانزم کے ساتھ مکمل ہوتا ہے۔
عالی مرتبت، عالی جناب،
موجودہ عالمی منظر نامہ چیلنجوں سے بھرے حالات اور غیر یقینی صورتحال کی زد میں ہے۔ دہشت گردی، انتہا پسندی اور جغرافیائی سیاسی تنازعات ہم سب کے لیے بڑے چیلنج ہیں۔ ان کا مقابلہ کرنے کے لیے کثیرجہتی اور قوانین پر مبنی بین الاقوامی نظام ضروری ہے۔بین الاقوامی قوانین کی مکمل پاسداری ضروری ہے۔ اور تمام ممالک کی خودمختاری اور علاقائی سالمیت کو مضبوط بنانے کے لیے سب کا عزم اور مشترکہ کوششیں بھی ضروری ہیں۔ جیسا کہ میں پہلے کہہ چکا ہوں کہ آج کا دور جنگ کا نہیں ہے۔ مذاکرات اور سفارت کاری ہی حل کا واحد راستہ ہے۔
عالی مرتبت، عالی جناب،
میانمار میں ہندوستان کی پالیسی آسیان کےنقطہ نظر کو مدنظر رکھتی ہے۔ ساتھ ہی ، ایک پڑوسی ملک کے طور پر، سرحدوں پر امن اور سلامتی کو یقینی بنانا؛ اور ہندوستان-آسیان رابطہ کاری کو فروغ دینا بھی ہماری توجہ کا مرکز ہے۔ ہند-بحر الکاہل خطے میں امن، سلامتی اور خوشحالی ہم سب کے مفاد میں ہے۔
ایک ایسے ہند-بحرالکاہل ، جہاں یو این سی ایل او ایس سمیت بین الاقوامی قانون تمام ممالک پر یکساں طور پرنافذ العمل ہو۔ جہاں نیویگیشن اور اوور فلائٹ کی آزادی ہو؛ اور جہاں ہر کسی کے فائدے کے لیے بلا روک ٹوک قانونی تجارت ہو۔ ہندوستان کا ماننا ہے کہ بحیرہ جنوبی چین کے لیے ضابطہ اخلاق موثر اور یو این سی ایل او ایس کے مطابق ہو۔ مزید برآں، اسے ان ممالک کے مفادات کو بھی مدنظر رکھنا چاہیے، جو بات چیت میں براہ راست شامل نہیں ہیں۔
عالی مرتبت، عالی جناب،
موسمیاتی تبدیلی، سائبر سیکیورٹی، غذائی تحفظ ، صحت اور توانائی سے متعلق چیلنج خاص طور پرعالمی جنوب کو متاثر کر رہے ہیں۔ اپنی جی 20صدارت کے دوران، ہم عالمی جنوب سے متعلق ان اہم مسائل پر توجہ مرکوز کر رہے ہیں۔
عالی مرتبت، عالی جناب،
میں ایک بار پھر مشرقی ایشیاچوٹی کانفرنس کے عمل میں ہندوستان کی وابستگی کا اعادہ کرنا چاہتا ہوں۔ میں آئندہ والے صدر لاؤ پی ڈی آر کو دلی مبارکباد پیش کرتا ہوں۔ اور میں ان کی صدارت کے لیے ہندوستان کی مکمل حمایت کا یقین دلاتا ہوں۔
شکریہ۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ت ع (
9267
(
ماحولیات، جنگلات اور موسمیاتی تبدیلی کی وزارت
سی اے کیوایم نے ماحولیاتی معاوضہ چارجز  عائد کرنے اور مقدمہ چلانے کے احکامات جاری کیے
رواں سال 2023  کے دوران فلائنگ اسکواڈزنے 2,901 اچانک معائنے کئے اور فیلڈکی سطح کی معائنے کی کارروائی انجام دی
51 صنعتی اکائیوں کو غیر منظور شدہ ایندھن استعمال کرنے پر بند کرنے کی ہدایات جاری کی گئیں ان میں سے 8 صنعتی اکائیاں کوئلہ کا استعمال کرتی ہوئی پائی گئیں
مناسب اصلاحی اقدامات اور فضائی آلودگی پرقابوپانے کے ضابطوں کی تعمیل کے بعد اس سلسلے 201 اکائیوں / اداروں کو دوبارہ شروع کرنے کے احکامات جاری کیے گئے
قومی راجدھانی خطہ  میں فضائی آلودگی کو کم کرنے کی خاطر، این سی آر اور اس سے ملحقہ علاقوں میں میں ہواکے معیار کے بندوبست سے متعلق کمیشن کے ذریعے تشکیل دی گئی 40 معائنہ ٹیمیں/ فلائنگ اسکواڈز فضائی آلودگی پرقابوپانے کے قوانین اور قانونی ہدایات کی تعمیل کو یقینی بنانے کی خاطر معائنہ کی کارروائی اور نفاذ کے عمل کو تیز کر رہے ہیں۔
رواں سال 2023  کے دوران فلائنگ اسکواڈزنے 2,901 اچانک معائنے کئے اور فیلڈکی سطح کی اپنے طورپر معائنے کی کارروائی انجام دی ہیں،ان میں صنعتی اکائیاں، تعمیراتی اور انہدامی کارروائیوں سے متعلق مقامات  ڈیزل جنریٹر کا استعمال کرنے والی تجارتی/رہائشی اکائیاں نیزفضائی آلودگی کے ہاٹ اسپاٹ وغیرہ شامل ہیں ۔
فلائنگ اسکواڈز کی رپورٹ کے مطابق، این سی آر میں 147 سخت خلاف ورزی کرنے والی اکائیوں کے خلاف بندش کے احکامات جاری کیے گئے ہیں۔ اس کے تحت ، دہلی میں 05؛ ہریانہ  میں 61؛ اتر پردیش  میں 60؛ اور راجستھان  میں 21 سنگین خلاف ورزی کرنے والی اکائیوں کو بندکیاگیاہے۔ جنوری تا مئی 2023 کے دوران 51 صنعتی یونٹوں کو غیر منظور شدہ ایندھن استعمال کرنے پر بند کرنے کی ہدایات جاری کی گئیں ان میں سے محض 08 اکائیاں کوئلہ استعمال کرتے ہوئے پائی گئیں ۔
جنوری تا مئی 2023 کی مدت کے دوران، 201 اکائیوں/ اداروں کو دوبارہ شروع کرنے کے سلسلے میں احکامات جاری کیے گئے تھے ، جن کے لئے کمیشن کی طرف سے مناسب اصلاحی اقدامات اور فضائی آلودگی پر قابو پانے کے اصولوں جن میں کام کرنے کی رضامندی  اور قائم کرنے کی رضامندی  ،اخراج کے اصولوں کی پابندی، منظور شدہ ایندھن کا استعمال، آلودگی پر قابو پانے والے آلات کی تنصیب وغیرہ شامل ہیں کی عمل آوری کے بعد  بندش کی ہدایات جاری کی جاچکی تھیں۔ ایسے مقامات دہلی میں 24 ، ہریانہ  میں 75؛ اتر پردیش  میں 81؛ اور راجستھان  میں 21ہیں۔
CAQM اپنی قانونی ہدایات اور احکامات کو سختی سے نافذ کرنے کی کوششیں کر رہا ہے۔ کمیشن کی طرف سے جاری کردہ ہدایات اور فضائی آلودگی پر قابو پانے کے قواعد و ضوابط کی خلاف ورزی اور عدم تعمیل سے ماحولیاتی قوانین کے تحت نمٹا جا رہا ہے۔ اس طرح کی سنگین خلاف ورزی کرنے والی اکائیوں کو بند کرنے کے علاوہ، کمیشن نے ماحولیاتی معاوضہ چارجز عائد کرنے اور قانونی کارروائی شروع کرنے کے احکامات بھی جاری کیے ہیں۔
سی اے کیو ایم نے ریاستی عمل درآمد کرنے والی ایجنسیوں بشمول ریاستی آلودگی کنٹرول بورڈز اور ڈی پی سی سی کو بھی مشورہ دیا ہے کہ وہ کمیشن کی طرف سے جاری کردہ قانونی ہدایات کی عمل آوری اور س اس کے سختی سے نفاذکو یقینی بنائیں۔
وزارت دفاع
اوڈیشہ کے وہیلر آئی لینڈ سے سپرسونک میزائل کی مدد سے ٹارپیڈو سسٹم کامیابی کے ساتھ لانچ کیا گیا
ڈیفنس ریسرچ اینڈ ڈیولپمنٹ آرگنائزیشن  کے ذریعہ تیار کردہ سپرسونک میزائل کی مدد سے ٹارپیڈو سسٹم 13 دسمبر 201 کو اوڈیشہ کے وہیلر آئی لینڈ سے کامیابی کے ساتھ لانچ کیا گیا۔ یہ سسٹم اگلی نسل کے میزائل پر مبنی اسٹینڈ آف ٹارپیڈو ڈلیوری سسٹم ہے۔ مشن کے دوران میزائل کی مکمل رینج کی صلاحیت کا کامیاب مظاہرہ کیا گیا۔ اس سسٹم کو ٹارپیڈو کی روایتی حد سے کہیں زیادہ آبدوز مخالف جنگی صلاحیت کو بڑھانے کے لیے ڈیزائن کیا گیا ہے۔
اس منصوبہ بند لانچ میں، پورے راستے کی نگرانی الیکٹرو آپٹک ٹیلی میٹری سسٹم، مختلف رینج کے ریڈار سے کی گئی۔ ان میں ڈاؤن رینج آلات اور ڈاؤن رینج جہاز شامل ہیں۔ میزائل میں ٹارپیڈو پیراشوٹ ڈیلیوری سسٹم اور ریلیز میکانزم موجود ہے۔
یہ میزائل سسٹم جدید ٹیکنالوجی کا ہے، یعنی اس میں دو مرحلوں پر مشتمل سالڈ پروپلشن الیکٹرو مکینیکل ایکچویٹرز اور درست انرشیل نیویگیشن ہے۔ میزائل کو زمینی موبائل لانچر سے لانچ کیا گیا اور یہ طویل فاصلے تک جا سکتا ہے۔
وزیر دفاع جناب راج ناتھ سنگھ نے سپرسونک میزائل اسسٹڈ ٹارپیڈو سسٹم کی کامیاب تربیت میں شامل ٹیموں کو مبارکباد دی اور کہا کہ اس سسٹم کی ترقی ملک میں مستقبل کے دفاعی نظام کو تیار کرنے کی بہترین مثال ہے۔
سکریٹری، محکمہ دفاعی تحقیق اور ترقی اور چیئرمین، ڈی آر ڈی او، ڈاکٹر جی ستیش ریڈی نے کامیاب ٹریننگ میں شامل تمام افراد کو مبارکباد دی۔ انھوں نے کہا کہ یہ نظام ہماری بحریہ کی طاقت میں مزید اضافہ کرے گا اور مہارت اور صلاحیتوں کو بروئے کار لا کر دفاعی شعبے میں خود انحصاری کو فروغ دے گا۔
اقلیتی امور کی وزارتت
سیکھو اور کماؤ اسکیم
’ سیکھو اور کماؤ‘ اسکیم نے کل تربیت یافتہ فیض کنندگان میں 33 فی صد خواتین فیض کنندگان کے لئے اپنا ہدف حاصل کر لیا ہے ۔ یہ بات قابل ذکر ہے کہ مذکورہ اسکیم نہ صرف پوری ہوئی ہے بلکہ خواتین فیض کنندگان کے لئے 33 فی صد ریزرویشن کے مقررہ معیار سے بھی تجاوز کر گئی ہے۔ اسکیم کے آغاز سے اب تک اس کے تحت تربیت یافتہ خواتین کی مجموعی فیصد 56.59 فی صد ہے۔ سال وار تفصیلات درج ذیل ہیں:
|
|
اسکیم کا سال
|
|
تربیت پانے والی خواتین 
|
||
|
47.63
|
||
|
57.69
|
||
|
58.78
|
||
|
59.56
|
||
|
58.75
|
||
|
54.73
|
||
|
58.96
وزارت نے عالمی وباء کے سال یعنی 21-2020 ء کے دوران، کووڈ کی وجہ سے صحت کے شعبے میں تربیت یافتہ افراد کی قومی ضروریات کو پورا کرنے کے لئے، صحت سے متعلق ملازمتوں کے لئے 20000 تربیت پانے والوں کا ہدف مقرر کیا تھا ۔ اس کے علاوہ ، ڈی او ای کی ہدایات کے مطابق، وزارت کی ہنر اور روزی روٹی اسکیموں یعنی، ’ سیکھو اور کماؤ ‘ ، استاد ، ہماری دھروہر، نئی منزل اور نئی روشنی کو پی ایم وکاس کے نام سے ایک نئی اسکیم میں یکجا کر دیا گیا ہے ، جس کی منظوری مرکزی کابینہ کے ذریعے دی گئی ہے اور یہ وزارت کے ذریعے زیر نافذ ہے ۔
یہ معلومات اقلیتی امور کی مرکزی وزیر محترمہ اسمرتی زوبین ایرانی نے آج لوک سبھا میں ایک سوال کا تحریری جواب دیتے ہوئے فراہم کیں ۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 8330
(Visitor Counter : 77
وزیراعظم کا دفتر
وزیر اعظم نے جناب ایم جی ویدیا جی کے انتقال پر تعزیت کا اظہار کیا
نئی لّی ، 19 دسمبر/ وزیر اعظم جناب نریندر مودی نے جناب ایم جی ویدیا جی کے انتقال پر گہرے دکھ کا اظہار کیا ہے ۔
وزیر اعظم نے ایک ٹوئیٹ میں کہا ہے کہ جناب ایم جی ویدیا جی ایک ممتاز مصنف اور صحافی تھے ۔ انہوں نے کئی دہائیوں تک ، خاص طور پر آر ایس ایس کے لئے تعاون کیا ۔ انہوں نے بی جے پی کو مضبوط کرنے کے لئے بھی کام کیا ۔ اُن کے انتقال سے بہت رنجیدہ ہوں ۔ اُن کے کنبے اور چاہنے والوں سے تعزیت ۔ اوم شانتی ۔
۔۔۔۔۔۔۔۔۔۔۔ ۔۔۔۔۔۔۔۔۔۔ ۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ۔۔۔ ۔۔۔۔۔۔۔۔۔۔
 
U. No. 8242
(
کیمیکلز اور فرٹیلائزر کی وزارت
محکمہ فارماسیوٹکل نے تھوک دواؤں کے لئےپیداوار سے متعلق حوصلہ افزائی منصوبے کے تحت خالی سلاٹ کے لئے درخواست وصول کرنے کی تاریخ 13مارچ 2022ء کے پچھلے وقت کی حد سے مارچ 2022ء کے آخر تک بڑھا دی ہے
درخوات مدعو کرنے کے دو دور میں 33اہم اے اپی آئی کے لئے اب تک کل 49پروجیکٹوں کی منظوری دی گئی ہے، جس میں 3685کروڑ روپے کی یقینی سرمایہ کاری ہوگی
نئی دہلی:14؍مارچ2022:
کیمیکل اور فرٹیلائزر کی وزارت کے محکمہ فارماسیوٹکل نے ملک میں اہم ابتدائی اشیاء ؍ڈرگ انٹر میڈیئٹ اور سرگرم دوا اشیاء کے گھریلو تیاری کو بڑھا وا دینے کےلئے ’’پیداوار سے متعلق حوصلہ افزائی‘‘ منصوبے کے تحت خالی سلاٹ کے لئے درخواست وصول کرنے کی تاریخ مارچ 2022ء کی آخر تک بڑھادی ہے۔ اسے جلد ہی تھوک دواؤں کے لئے پی ایل آئی منصوبہ کی شکل میں جانا جائے گا۔
محکمے نے 27جنوری 2022ء کو نوٹس جاری کرکے تھوک ڈرگ کے لئے پی ایل آئی منصوبہ کے تحت خالی سلاٹ کے لئے درخواست کی آخری تاریخ 13مارچ 2022ء کے ساتھ درخواستیں مدعو کی تھیں۔صنعتوں؍تنظیموں کے موصولہ درخواست کی بنیاد پر محکمے نے درخواست پُر کرنے کی معیاد 31مارچ 2022ء تک بڑھانے کا فیصلہ لیا ہے۔
محکمہ تھوک دواؤں کی گھریلو پیداوار کو بڑھاوا دینے کےلئے تین پی ایل آئی منصوبوں جیسے تھوک دواؤں کے لئے پی ایل آئی منصوبہ ، طبی آلات کے پی ایل آئی منصوبہاور فارماسیوٹیکل کے لئے پی ایل آئی منصوبہ بالترتیب فارماسیوٹکل اور طبی آلات کے شعبے میں عالمی چمپئن بنانے کے لئے لاگو کررہا ہے۔
سال 2020ء میں کابینہ کے ذریعے منظور شدہ تھوک ڈرگس کے لئے پی ایل آئی منصوبہ اہم منصوبہ ہے،جس کا مقصد خود کفالت حاصل کرنا ہے اور اہم کے ایس ایم؍ڈی آئی ؍اے پی آئی کی درآمد پر انحصار کم کرنا اور اے پی آئی سیکٹر میں بڑی سرمایہ کاری کو متوجہ کرنا ہے۔آتم نر بھر بھارت کے تصور کو پورا کرنے کےلئے چار الگ الگ ہدف سیکشن نے 90فیصد کے کم سے کم گھریلو قیمت مقرر کرنے کے ساتھ ساتھ سبز سیکٹر پلانٹوں کا قیام ، جس میں 21-2020ء سے 29-2028ء کی مدت کے لئے کل 6,940کروڑ روپے صرف کئے جائیں گے۔
درخواست مدعو کرنے کے دو مرحلے کے تحت 33اہم اے پی آئی کے لئے کل 49پروجیکٹوں کو 3,685کروڑ روپے کی یقینی سرمایہ کاری کی منظوری دی گئی ہے۔یہ مطلع کیا جاتا ہے کہ ان اے پی آئی کی سالانہ پیداواری صلاحیت کی تقریباً 44,000میٹرک ٹن کی منظورہ شدہ مقدار کے مقابلے صنعت نے 83270میٹرک ٹن کی پیداواری صلاحیت کے ساتھ بہت اچھا رد عمل دیا ہے۔عزت مآب مرکزی وزیر برائے کیمیکل و فرٹیلائزر ڈاکٹر منسکھ مانڈویہ نے 25فروری 2022ء کو پی ایل آئی منصوبے کے تحت شروع کئے گئے پروجیکٹوں کے بارے میں گفتگو کرتے ہوئے اہم دواؤں میں خود کفالت کے لئے وزیر کے خواب کو تعبیر آشنا کرنے کی سمت میں اس حصولیابی کےلئے صنعتی نمائندوں کی ستائش کی تھی۔ انہوں نے صنعت کو وافر وسائل مختص کرکے پائیدار عالمی مقابلے کےلئے تحقیق و اختراعت کے شعبے میں سرمایہ کاری کے لئے حوصلہ افزائی کی۔
آئی ایف سی آئی لمٹیڈ عوامی سیکٹر میں ایک قانونی غیر بینکنگ فائننس کمپنی اس پی ایل آئی منصوبے کےلئے پروجیکٹ کا انتظام سنبھالنے والی ایجنسی ہے۔منصوبوں کی تفصیل https://pharmaceuticals.gov.in/schemesپر دیکھا جاسکتا اور تھوک ڈرگ صنعت https://plibulkdrugs.ifciltd.com/ پر خالی سلاٹ کے لئے درخواست کرسکتے ہیں۔
خواتین اور بچوں کی ترقیات کی وزارت
نربھیا فنڈ کا ڈھانچہ
خواتین اور بچوں کی ترقیات کی وزیر محترمہ اسمرتی زوبین ایرانی نے آج راجیہ سبھا میں ایک تحریری جواب میں بتایا کہ:
نربھیا فنڈ کے تحت ابھی تک 9288.45 کروڑ روپے کی اسکیموں ؍ پروجیکٹوں کو منظوری دی جا چکی ہے۔ اس سلسلے میں متعلقہ وزارتوں ؍ محکموں کے ذریعے 5712.85 کروڑ روپے کی رقم مختص کی گئی ، جس میں سے 3544.06 کروڑ روپے جاری کئے جاچکے ہیں۔ نربھیا فریم ورک کے تحت پنجاب سمیت ہر سال منظور کئے گئے پروجیکٹوں ؍ اسکیموں کی تفصیلات درج ذیل ہیں:
|
|
نمبر شمار
|
|
سال
|
|
منظور کئے گئے پروجیکٹ کی تعداد
|
|
1
|
|
2014
|
|
1
|
|
2
|
|
2015
|
|
4
|
|
3
|
|
2016
|
|
7
|
|
4
|
|
2017
|
|
8
|
|
5
|
|
2018
|
|
7
|
|
6
|
|
2019
|
|
6
|
|
7
|
|
2020
|
|
2
|
||
||
|
35
مواصلات اور اطلاعاتی ٹیکنالوجی کی وزارت
انڈیا پوسٹ پیمنٹس بینک نےاپنے صارفین کو سائبر گھوٹالوں سے خبردار کیا
نئی دلی،30نومبر، 2022/ بہت سی گھوٹالوں والی سرگرمیوں میں اضافے کی وجہ سے جن میں دھوکےباز لوگ ، گاؤں والوں ، قبائلیوں کے نام پر فرضی کھاتے کھول لیتے ہیں اور یہ لوگ اتنے پڑھے لکھے بھی نہیں ہوتے، ان لوگوں کو یہ تاثر دیا جاتا ہے کہ کھاتے داروں کو مختلف سرکاری اسکیموں کےتحت مالی فائدےپہنچائے جائیں گے ۔ لہذا بینک کے کھاتےداروں کو اپنی ذاتی تفصیلات ناشناسا لوگوں کو بتاتےہوئے بہت زیادہ احتیاط برتنی چہاہیے۔ ان کھاتوں کو مختلف سائبر جرائم میں اصل کھاتے دار کےعلم سے بھی پرے پیسے کے غیر قانونی لین دین کے لیےاستعمال کیا جاتا ہے۔
آئی پی پی بی نے مزید مشورہ دیا ہے کہ ،
- صارفین کو چاہیے کہ وہ بین کھاتہ کھولنے کے لیے کسی تیسرے شخص کا موبائل نمبر استعمال نہ کرے
- صارفین کو مشورہ دیا جاتا ہے کہ وہ لین دین کی تصدیق کے بغیر کوئی پیسہ قبول نہ کریں یا بھیجے ہیں۔
- صارفین کو مشورہ دیا جاتا ہے کہ وہ اپنی طرف سے لین دین کرنے کے لیے اپنی موبائل بینکنگ تفصیلات ناشناسا لوگوں کو بتانے جیسی اپنے بینک کھاتوں کا کنٹرول دوسروں کےہاتھ میں نہ دیں۔
- صارفین کو مشورہ دیا جاتا ہے کہ وہ اپنی آئی پی پی بی کھاتہ تفصیلات ایسے لوگوں کو نہ بتائیں جو روزگار کی پیشکش کر کے لبھاتے ہیں یا اُن لوگوں کو نہ بتائیں جو سوشل میڈیا کے ذریعے آسان طریقےسےپیسہ کمانےکے موقعے کی پیشکش کرتے ہیں۔
- صارفین کو چاہیے کہ وہ پیسے کے لین دین یا پیسہ بھیجنے سے پہلے کمپنی اور شخص کی تصدیق کر لیں۔
آئی پی پی بی صارفین کی شناخت کےڈیٹا پوسٹ کھاتہ کھولنے کے بارے میں وقتاً فوقتاً تازہ جانکاری حاصل کرتا رہتا ہے اور ان لوگوں کے لین دین پر بھی گہری نظر رکھی جاتی ہے تاکہ اس طرح کےجعل ساز لوگوں کے غلط استعمال سے بچا جا سکے۔
انڈیا پوسٹ پیمنٹ بینک کے بارے میں
انڈیا پوسٹ پیمنٹ بینک  مواصلات کی زارے کے ڈاک کے محکمے کے تحت قائم کیا گیا ہے جس میں 100 فصد شیئر حکومت ہند کے ہیں۔ آئی پی پی بی کا آغاز وزیراعظم نریندر مودی نے یکم ستمبر 2018 کو کیا تھا ۔ بینک کو اس نظریے کےساتھ قائم کیا گیا تھا کہ بھارت میں عام آدمی کے لیے سب سے زیادہ قابل رسائی کم خرچ اور بھروسے مند بینک کی تعمیر کی جائے۔ انڈیا پوسٹ پیمنٹس بینک کا بنیادی کام یہ ہے کہ ان لوگوں کےدرمیان فاصلہ ختم کیا جائے جو بینکنگ سرگرمیوں سے وابستہ ہے اور کم ابستہ ہیں۔ نیز ڈاک نیٹ ورک کے ذریعے قطار میں کھڑے ہوئے آخری شخص تک پہنچا جائے۔ یہ نیٹ ورک 155000 ڈاک خانوں پر مشتمل ہے  جس میں 300000 لاکھ ڈاک ملازمین ہیں۔
آئی پی پی بی کی پہنچ اور اس کےکام کاج کا انداز انڈیا اسٹیک کے بنیادی سطونوں پر قائم ہے، جس میں بغیر کاغذ ، بغیر نقد رقم اور موجود ہوئے بغیر بینک سرگرمی ایک آسان اور محفوظ طریقے سے کی جاتی ہے ۔ یہ سرگرمی ایک سی بی ایس سے مربوط اسمارٹ فون اور بائیومیٹرک آلے کے ذریعے صارفین کے گھر پر فراہم کی جاتی ہے۔
آئی پی پی بی کم نقد والی معیشت فراہم کرنے اور ڈیجیٹل انڈیا کے ویزن میں تعاون دینے کا پابند ہے۔ بھارت میں اس وقت خوشحالی آجائے گی جب اُس کےہر شہری کو مالی طور پر محفوظ اور بااختیار بننے کا مساویانہ موقع فراہم ہوگا۔ ہمارا موقف سچا ثابت ہوتا ہے۔ ہر صارف اہم ہے ، ہر لین دین اہم ہے اور ہر جمع رقم قابل قدر ہے۔
مزید تفصیلات کے لیے برائے مہربانی رابطہ قائم کریں: marketing@ippbonline.in
۔۔۔
ش ح ۔ ا س۔ ت ح ۔
U – 13142
(Visitor Counter : 101
وزیراعظم کا دفتر
ڈاکٹرز ڈے کے موقع پر وزیراعظم نے ڈاکٹروں کو خراج تحسین پیش کیا
نئی دہلی، یکم جولائی ، 2020،وزیراعظم جناب نریندر مودی نے ڈاکٹرز ڈے کے موقع پر ڈاکٹروں کو خراج تحسین پیش کیا ہے۔
ایک ٹوئیٹ میں وزیراعظم نے کہا کہ ‘‘ بھارت اپنے ڈاکٹروں کو خراج تحسین پیش کرتا ہے،جنہوں نے غیر معمولی خدمات انجام دی ہیں، جو کووڈ-19 کے خلاف جوش و جذبے کے ساتھ صف اول میں ہیں۔’’
۔۔۔۔۔۔۔۔۔۔۔
م ن۔اگ۔ک ا۔
U-3624
(
عملے، عوامی شکایات اور پنشن کی وزارت
ڈپارٹمنٹ آف پرسنل اینڈ ٹریننگ  میں خصوصی مہم 3.0 زوروں پر ہے تاکہ فیصلہ سازی اوربے کار پڑی اشیاء کو ٹھکانے لگانے میں کارکردگی کا مظاہرہ کیا جا سکے
ڈی او پی ٹی اور اس کی تنظیموں کے ذریعے صفائی مہم اور فضلہ کو ٹھکانے لگانے کے لیے 290 آفس سائٹس کی نشاندہی کی گئی
عوامی شکایات، اپیلوں، یقین دہانیوں اور انٹر ڈویژنل معاملات کا مستقل جائزہ
جسمانی ریکارڈ کا جائزہ لے کر ریکارڈ کا موثر انتظام، ریکارڈ روم کو برقرار رکھنے اور اس کی تزئین و آرائش کے مطابق پرانی فائلوں کو ٹھکانے لگانا
عملہ اور تربیت کا محکمہ  اپنی منسلک/ ذیلی تنظیموں کے ساتھ، صفائی کو فروغ دینے،زیر التوا میں پڑے عوامی شکایات کے معاملات میں کمی، ڈیجیٹلائزیشن اور اچھی حکمرانی کے اقدامات کے ذریعے فیصلہ سازی کو فروغ دیتے ہوئے کارکردگی کو بڑھانے کے لیے خصوصی مہم 3.0 کے حصے کے طور پر مختلف سرگرمیاں انجام دینے کی غرض سے اہم اقدامات کر رہا ہے۔
خصوصی مہم کی پیشگی تیاری 15 ستمبر 2023 سے شروع ہوئی اور ایک مقررہ وقت میں،ڈی او پی ٹی میں تمام تنظیمیں جوش و خروش سے اپنی مہم سے متعلق سرگرمیاں انجام دے رہی ہیں جس کے نتیجے میں کام کاج کی جگہ پر کے تجربے میں اضافہ کام کاج کی جگہ پر خوشگوار ماحول اور وسائل کے بہتر انتظام کو فروغ دیا جا رہا ہے۔
محکمہ نے خصوصی مہم 3.0 کے دوران جائزہ لینے کے لیے ہزاروں فزیکل فائلوں کی نشاندہی کی ہے۔ اب تک، ریکارڈ کا جائزہ لینے کے بعد، بیس ہزار سے زیادہ پرانے فزیکل ریکارڈز/فائلوں کو ریکارڈ برقرار رکھنے کے شیڈول کے لحاظ سے ختم کرنے کے لیے شناخت کیا گیا ہے۔ ڈی او پی ٹی نے خصوصی مہم 3.0 کے حصے کے طور پر ای کچرا، پرانی گاڑیوں اور دیگر بے کار اشیاء کو ٹھکانے لگانے کے حوالے سے بھی اپنا ہدف مقرر کیا ہے۔
ای ایچ آر ایم ایس 2.0 کو مربوط خدمات کی فراہمی اور ملازمین کے اطمینان کو بڑھانے کے لیے کلیدی ڈیجیٹل خدمات کی باہم رسانی میں معاون کے طور پر شناخت کی ہے۔ کئی دیگر اقدامات جیسے کہ اضافی افرادی قوت کی تعیناتی، عوامی زندگی میں قابلیت میں اضافہ اور انسانی وسائل سے متعلق پالیسی کی ہدایات کو آسان بنانے کے لیے حکومت بھر میں انسانی وسائل کے بہتر انتظام اور صلاحیت کی تعمیر کو یقینی بنانے کے لیے مسلسل تقویت دی جا رہی ہے۔
خصوصی مہم 3.0 کا آغاز 2 اکتوبر 2023 سے ہوا اور مختلف تنظیموں کے سربراہان کی مسلسل نگرانی کے تحت 31 اکتوبر 2023 تک جاری رہے گا جنہوں نے مہم کی سرگرمیوں میں گہری ذاتی دلچسپی لی ہے جس سے افرادی قوت کی حوصلہ افزائی اور خصوصی مہم 3.0 کامیابی کوسچے اور اصل جذبے کے ساتھ یقینی بنایا جا رہا ہے۔